ຮອງ ​ນ.​ຍ.​ລາວ​ວ່າ ທຸກການ​ໃຊ້​ຈ່າຍ​ງົບປະມານ ຂອງລັດຕ້ອງ​ຜ່ານການຮັບຮອງ ຂອງ​ສະພາແຫ່ງ​ຊາດກ່ອນ
ຮອງ​ນາຍ​ຍົກ​ລັດຖະມົນຕີ​ລາວ​ຢືນຢັນ​ວ່າ ຈະ​ບໍ່​ຍອມ​ໃຫ້ໜ່ວຍງານ​ລັດຖະບານ​ ໃຊ້​ຈ່າຍ​ງົບປະມານ​ນອກ​ແຜນການໂດຍທີ່​ໄດ້ບໍ່​ຜ່ານ ​ສະພາ​ແຫ່ງ​ຊາດ​ລາວ.
ຮອງນາຍຍົກລັດຖະມົນຕີລາວຢືນຢັນວ່າ ຈະບໍ່ຍອມໃຫ້ໜ່ວຍງານຂອງລັດຖະບານໃນທົ່ວ ປະເທດໃຊ້ຈ່າຍງົບປະມານນອກແຜນການທີ່ບໍ່ຜ່ານການຮັບຮອງຈາກສະພາແຫ່ງຊາດລາວ ຢ່າງເດັດຂາດ ທ່ານ ສົມສະຫວາດ ເລັ່ງສະຫວັດ ຮອງນາຍົກລັດຖະມົນ ຕີ, ຜູ້ປະຈໍາການຄະນະລັດ ຖະບານລາວຖະແຫຼງວ່າ ເປົ້າໝາຍທີ່ສໍາຄັນປະການໜຶ່ງໃນຕະຫຼອດໄລຍະຂອງ ແຜນງົບປະ ມານປະຈໍາປີ 2010-2011 ທີ່ຈະສິ້ນສຸດລົງ ໃນທ້າຍເດືອນກັນຍາປີນີ້ກໍຄື ການສ້າງລາຍຮັບເຂົ້າງົບ ປະມານ ແລະການໃຊ້ຈ່າຍງົບປະມານໃຫ້ເປັນໄປຕາມ ແຜນການທີ່ຜ່ານການຮັບຮອງ ຈາກສະພາແຫ່ງຊາດລາວ ໃນທຸກດ້ານ ເຊິ່ງກໍ່ຄືການຈັດເກັບລາຍຮັບເຂົ້າງົບປະມານໃຫ້ໄດ້ໃນມູນ ຄ່າລວມບໍ່ໜ້ອຍກວ່າ13,022 26 ຕື້ກີບແລະໃນຂະນະດຽວ ກັນກໍ່ຈະຕ້ອງຄວບຄຸມລາຍຈ່າຍໃຫ້ຢູ່ໃນມູນຄ່າລວມບໍ່ເກີນ 15,161 45 ຕື້ກີບ ໂດຍໃນໄລຍະແຕ່ເດືອນຕຸລາ 2010 -2011 ຫຼື 6 ເດືອນທໍາອິດຂອງແຜນການປີ 2010- 2011ນັ້ນ ກໍປະກົດວ່າລັດຖະບານລາວສາມາດສ້າງລາຍຮັບ ເຂົ້າງົບປະມານໄດ້ໃນມູນຄ່າ 7,081 51 ຕື້ກີບ ຫຼືຄິດເປັນ 54,38% ຂອງແຜນການຕະ ຫຼອດປີ ແລະກໍໄດ້ໃຊ້ຈ່າຍງົບປະມານໄປໃນມູນຄ່າ 7,351 79 ຕື້ກີບ ຫຼືຄິດເປັນ 48 49% ຂອງແຜນການຕະຫຼອດປີ ເຖິງຢ່າງໃດກໍ່ຕາມເນື່ອງຈາກວ່າໃນດ້ານງົບປະມານລາຍຮັບ ນັ້ນກໍ່ເປັນລາຍຮັບຈາກພາຍໃນຄິດເປັນມູນຄ່າ5,004ຕື້ກີບ ເທົ່ານັ້ນ ເຊິ່ງໝາຍຄວາມວ່າລັດຖະບານລາວຕ້ອງເພິ່ງພາ ການຊ່ວຍເຫຼືອຈາກຕ່າງປະເທດຄິດເປັນມູນຄ່າເຖິງ 2,077 51 ຕື້ກີບ ແລະເມື່ອປະກອບກັບການທີ່ ລັດຖະບານ ລາວໄດ້ໃຊ້ຈ່າຍງົບປະມານໄປເກີນກວ່າລາຍຮັບຢູ່ອີກເຖິງ 270 28 ຕື້ກີບອີກດ້ວຍແລ້ວ ກໍເຮັດໃຫ້ລັດຖະບານລາວ ຕ້ອງຂໍການຊ່ວຍເຫຼືອ ແລະກູ້ຢືມຈາກຕ່າງປະເທດເພີ່ມຂື້ນ ຕື່ມອີກ ຍິ່ງໄປກວ່ານັ້ນເພື່ອເປັນການຄວບຄຸມບໍ່ໃຫ້ລັດຖະບານລາວຕ້ອງຂາດດຸນທາງດ້ານງົບ ປະມານເກີນກວ່າລະດັບເປົ້າໝາຍທີ່ວາງໄວ້ໃນຕະຫຼອດແຜນການປີ 2010-2011 ອີກດ້ວຍແລ້ວ ກໍຍັງເຮັດໃຫ້ລັດຖະບານລາວຕ້ອງມີການເຂັ້ມງວດໃນການຄວບຄຸມການ ໃຊ້ຈ່າຍງົບປະມານຂອງໜ່ວຍງານຕ່າງໆ ໃຫ້ເປັນໄປຕາມແຜນການທີ່ວາງໄວ້ຢ່າງຄັກ ແນ່ອີກດ້ວຍ ດັ່ງທີ່ທ່ານ ສົມສະຫວາດໄດ້ຖະແຫຼງເນັ້ນຢໍ້າວ່າ: ສໍາລັບໃນໄລຍະ 6ເດືອນທ້າຍປີຂອງປີ 2010–2011 ນີ້ ລັດຖະບານລາວຄາດໝາຍວ່າຈະສ້າງລາຍຮັບເຂົ້າງົບປະ ມານໄດ້ອີກໃນມູນຄ່າບໍ່ໜ້ອຍກວ່າ7,220 29 ຕື້ກີບ ແລະໃນຂະນະດຽວກັນກໍຈະຄວບຄຸມ ລາຍຈ່າຍໃຫ້ຢູ່ໃນມູນຄ່າລວມທີ່ບໍ່ເກີນ 7,665 68 ຕື້ກີບ ເຊິ່ງກໍຈະເປັນຜົນເຮັດໃຫ້ລັດຖະ ບານລາວສາມາດຄວບຄຸມການຂາດດຸນທາງດ້ານງົບປະມານໄດ້ຕາມແຜນການທີ່ວາງໄວ້ ກໍຄືມູນຄ່າລວມບໍ່ເກີນກວ່າ 715 67 ຕື້ກີບໃນຕະຫຼອດແຜນການປີ 2010–2011 ດັ່ງກ່າວ ແຕ່ຢ່າງໃດກໍຕາມ ກ່ອນໜ້ານີ້ ທ່ານ ທອງສິງ ທໍາມະວົງ ນາຍົກລັດຖະມົນຕີລາວໄດ້ຖະ ແຫຼງເນັ້ນຢໍ້າວ່າ ການຂຸດຄົ້ນແຫຼ່ງລາຍຮັບຂອງລັດຖະບານລາວໃນປະຈຸບັນເຖິງແມ່ນວ່າຈະ ມີທ່າອ່ຽງເພີ່ມຫຼາຍຂຶ້ນຢ່າງຕໍ່ເນື່ອງກໍ່ຕາມ, ຫາກກໍ່ເປັນລາຍຮັບທີ່ເພີ່ມຂຶ້ນຈາກການຂຸດຄົ້ນ ແຫຼ່ງຊັບພະຍາກອນທໍາມະຊາດເປັນສ່ວນໃຫຍ່ເຊັ່ນ: ການຂຸດຄົ້ນບໍ່ແຮ່, ການຂຸດຄົ້ນໄມ້ ແລະການສ້າງເຂື່ອນຜະລິດກະແສໄຟຟ້າເພື່ອສົ່ງອອກເປັນຕົ້ນ